Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A jogbiztonsághoz való joggal összefüggõ visszásságot okozott, hogy az 1962. évi IV. törvény hatálya alatt keletkezett villamos vezetékjog ingatlan-nyilvántartási bejegyzésérõl utóbb intézkedés nem történt. A tulajdonhoz
Paragraph Index: 376

A jogbiztonsághoz való joggal összefüggõ visszásságot okozott, hogy az 1962. évi IV. törvény hatálya alatt keletkezett villamos vezetékjog ingatlan-nyilvántartási bejegyzésérõl utóbb intézkedés nem történt. A tulajdonhoz való joggal összefüggõ visszásságot okoz, hogy a villamos energiáról szóló törvénynek (Vet.) az idegen ingatlanok tulajdon- és használati jogának korlátozására vonatkozó szabályai nem tartalmaznak egyértelmû rendelkezést arra nézve, hogy a vezeték létesítésekor fizetendõ kártalanításon túl, az üzemeltetés során okozott károk esetenkénti kártalanítására hogyan kerül sor. Az országgyûlési biztos lakossági panaszra vizsgálta azoknak az ingatlanoknak a helyzetét, melyekre még a termelõszövetkezeti tulajdon idején építették a villamos légvezetéket, és a vezetékjogot az ingatlan-nyilvántartásba – tekintve, hogy az akkori jogszabályok ezt nem írták elõ – nem jegyezték fel. A kárpótlási eljárás során a részaránytulajdon alapján kiadott földterületek tulajdonosai közül többeknek olyan ingatlan jutott, amelyen öt villanyoszlop is áll. A villanyoszlopok betontalapzatait a mûvelés során kerülgetni kell, ez nehezíti a munkavégzést, és terméskiesést okoz. Az oszlopok tövében rágcsálók telepednek meg és a környékét felveri a gyom. Mezõgazdasági gépeket használni itt nem lehet, csak kézi erõvel lehet megmûvelni az oszlopok környékét. Erre azonban a gazdák kártalanítás nélkül nem vállalkoznak. A vizsgálat során az országgyûlési biztos megállapította, hogy jogbizonytalanságot és ezért a jogbiztonsághoz való

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes